Skráning í Laugavegshlaupið 2020 er lokið Skráning í Laugavegshlaupið 2020 hófst föstudaginn 10. janúar kl. 12:00 og varð uppselt í hlaupið á innan við þremur klukkustundum . Skráning og greiðsla fer fram rafrænt hér á vef Laugavegshlaupsins . Þátttökugjald er innheimt í einu lagi og er ekki endurkræft nema að hluta til sé þess óskað , sjá nánar hér . Í skráningarferlinu þarf að skrá eftirfarandi upplýsingar : Nafn , Kennitölu / fæðingardag og ár , kyn , þjóðerni , netfang , bolastærð , besta maraþontíma og ár , besta Laugavegshlaupstíma og ár en valkvætt er að skrá símanúmer og hlaupahóp . Sjá nánar í skilmálum hlaupsins . Skráðir þátttakendur þurfa að skrá viðbótarupplýsingar þegar nær dregur hlaupi . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .